google/wiki40b huggingface dataset:
Anglo-irsk

Anglo-irsk var en betegnelse på den sosialt privilegerte klassen i Irland, hvor medlemmene av denne klassen var etterkommere av de store landeierne og øvre lag av det protestantiske presteskapet og embetsstanden, særlig fra 1600-tallet, 1700-tallet og 1800-tallet. Disse hadde ofte familiebakgrunn fra den engelske overklassen og var medlemmer av den anglikanske kirke, eller i noe mindre grad til andre kirker med utspring i England, som metodister. 
Imidlertid ble ikke benevnelsen «anglo-irsk» benyttet om presbyterianere i Irland, da disse som oftest hadde skotsk bakgrunn. 
Benevnelsen «anglo-irsk» ble brukt helt fram til victoriatiden, som betegnelse på en klasse som både religiøst, sosialt og kulturelt lå tett innpå den engelske overklassen.
Anglo-irsk er også brukt som en benevnelse på de formelle kontaktene, forhandlingene og avtaleverket mellom Storbritannia og Irland. Blant disse er Den anglo-irske traktat fra 1921 og Den anglo-irske avtale fra 1985 og det ango-irske toppmøtet som møtene mellom den britiske statsministeren og den irske statsministeren blir kalt.
Finlands hvite roses orden

Finlands Hvite Roses Orden (finsk: Suomen Valkoisen Ruusun ritarikunta, svensk: Finlands Vita Ros' orden) er en finsk orden. Den ble innstiftet 28. januar 1919 av riksforstander Carl Gustaf Mannerheim. Finlands hvite roses orden er oppkalt etter de heraldiske rosene som finnes i Finlands riksvåpen.  Finlands president er ordenens stormester og bærer storkorset med kjede.

Bakgrunn

Ordenen ble etablert etter initiativ fra Carl Gustaf Mannerheim som en permanent erstatning for Frihetskorset, der utnevnelser ble innstilt etter Finlands selvstendighetskamp var vunnet. Finlands hvite roses orden ble innstiftet 28. januar 1919. Det var samme dag som tildeling av Frihetskorset ble innstilt. Den nye ordenen skulle belønne både sivil og militær innsats, men også benyttes til belønning av utlendinger.
Ordenens navn viser til rosene i Finlands riksvåpen.

Insignier

Ordenstegnet er et hvitt kors med en midtmedaljong som har en hvit heraldisk rose på blå bunn. Øvre del av Finlands løve med pansret arm og hevet sverd er plassert mellom korsarmene. Ordenstegnet er i gull, bortsett fra for riddere, der det er i sølv.
Ordensstjernen har fem grupper av stråler. Rosemotivet omgitt av en bord med innskriften «ISÄNMAAN HYVÄKSI» er plassert på en medaljong i midten. Opprinnelig var ordensstjernen vendt med én spiss ned, men dette ble i 1936 endret slik at den ene spissen peker oppover.
Ordenskjedet hadde opprinnelig ledd med hakekors. Disse ble i 1963 erstattet av grankors etter initiativ fra president Uhro Kekkonen. Etter dette har ordenskjedet ledd bestående av ni roser og ni grankors.
I særskilte tilfeller kan ordenstegnene utføres med briljanter. For innsats i krig kan ordenstegnene tildeles med sverd.
Fortjenstkorset er i sølv og har samme utforming som ordenstegnet. Medaljene er runde og bærer det hvit- og blåemaljerte rosemotivet fra ordenstegnet på avers, mens de på revers har en eikekvist og et sverd sammen med en oppstigende sol og innskriften «ISÄNMAAN HYVÄKSI» i en bue nederst. For medaljen av 1. klasse med gullkors er korset forgylt. Medaljen av 1. klasse er i sølv og medaljen av laveste valør er i bronse eller tambak.
Ordens- og medaljebånd er mørkt blått. 
Ordensinsigniene er utformet av kunstneren Akseli Gallen-Kallela. Det modifiserte ordenskjedet fikk grankvistmotiv tegnet av heraldikeren Gustaf von Numers.

Tildeling

Ordenskjedet bæres av presidenten som stormester. Det kan også tildeles utenlandske statsoverhoder. Finlands Hvite Roses Orden tildeles finske borgere for statsborgerlige fortjenester og til utlendinger for fortjenester for Finland. Den som er tildelt en lavere grad av Finlands hvite roses orden vil, om det blir aktuelt med en ny utmerkelse, gjerne tildeles et høyere  nivå av Finlands løves orden.
Alabamaekspedisjonen

Alabamaekspedisjonen (1909–1912) var en dansk unnsetningsekspedisjon til Nordøst-Grønland og et forsøk på å finne savnede og omkomne besetningsmedlemmer fra Danmarkekspedisjonen. Ekspedisjonen var ledet av den danske polarforsker Ejnar Mikkelsen. Navnet på ekspedisjonen kom av navnet på skipet som ble kjøpt i Norge og brukt under søket.
Under en sledereise på denne turen fant Mikkelsen dagbøkene til Ludvig Mylius-Erichsen. Ekspedisjonens skip forliste senere, noe som førte til at han og besetningen måtte vente i 2 år før de ble berget av norske selfangere.
Måstad

Måstad (gammel skrivemåte Maastad) er en grend som ligger værhardt og utsatt til på Værøy i Lofoten. 
For rundt hundre år siden bodde det rundt 150 mennesker i Måstad, men i løpet av 1900-tallet forlot innbyggerne bygda til fordel for et enklere liv andre steder. Ved hjelp av statstilskudd ble hus flyttet til andre siden av øya, og mange innbyggere emigrerte til Amerika, spesielt Canada hvor slektsnavnet Mostad ennå er å finne.
Folket i Måstad levde primært av fiske, men spedde på med enkelt husdyrhold og fangst av sjøfugl, spesielt lundefugl. Kjøttet fra fuglene ble saltet og lagret på høsten og ga kjærkommen tilskudd til kosten når fisket var dårlig. Fangst av denne særpregende fuglen inkluderte bruk av lundehund. Hunden finnes det i dag om lag 700 av rundt om i Norge. Den går også under navnet «Måstadhunden» ettersom at samtlige kan spores tilbake til Måstad.
Måstad kan nås til fots. For de som ønsker å bli natten over er det mulighet for enkel innkvartering på skolehuset i Måstad etter avtale med turistkontoret. Området rundt Måstad er vernet som Måstadfjellet landskapsvernområde.
NM i svømming langbane 1981

NM i svømming langbane 1981 ble arrangert på Hamar 30. juli - 2. august 1981.
Yanny eller Laurel

Opprinnelse og popularisering

Lydklippet er opprinnelig fra 2007, da nettstedet vocabulary.com hadde leid inn operasangere til å lese inn uttalen av flere hundre tusen ord. Operasangere ble valgt siden de både har klare stemmer og er vant med å fremføre verk på språk de egentlig ikke kan, og mange kan derfor det internasjonale fonetiske alfabetet godt. Operasangeren som stod bak «Laurel»-innspillingen (som senere ble til «Yanny eller Laurel»-fenomenet) har totalt lest inn 36 000 ord for vocabulary.com.
«Yanny eller Laurel»-fenomenet oppstod i mai 2018, da to venner fra Georgia i USA delte lydklippet i de sosiale mediene Instagram og Reddit, og spurte nettsamfunnene om hvilket navn de hørte. Kort tid etterpå ble saken plukket opp av YouTuberen Cloe Feldman, og interessen for fenomenet eksploderte.
Dialektisk teologi

Dialektisk teologi eller neo-ortodoks teologi eller barthianisme er en protestantisk teologisk retning som oppstod etter 1. verdenskrig i Tyskland og Sveits og var en reaksjon mot den liberale teologi.
Grunnleggende for retningens teologiske metode er motsetningen (jf. dialektikk) mellom Gud og menneske. Søren Kierkegaards utlegning av forskjellen mellom kristen og sokratisk religion, i boken Philosophiske Smuler, legger grunnlaget for den dialektiske teologis syn på åpenbaring og tro. Dialektisk teologi avviser enhver form for naturlig teologi og hevder at åpenbaringen av Gud er , hva han har gjort og hva han gjør alene er å finne i Guds ord. Barths uttrykk for dette, fra den dialektiske teologis programskrift Brevet til romerne (1922), er at åpenbaringen kommer «senkrecht von oben» (loddrett ovenfra).
Viktige representanter for retningen er Karl Barth, Emil Brunner, Friedrich Gogarten, Rudolf Bultmann, Georg Metz, Eduard Thurneysen og Dietrich Bonhoeffer.
Kannauj (distrikt)

Demografi

Ved folketellingen i 2011 var det 1 658 005 innbyggere i distriktet, mot 1 388 923 i 2001. Den urbane befolkningen utgjør 16,92 % av befolkningen.
Barn i alderen 0 til 6 år utgjorde 15,17 % i 2011 mot 18,73 % i 2001. Antallet jenter i den alderen per tusen gutter er 912 i 2011.
Zaeeroides

Levevis

Disse billene har larver som lever i død ved.

Utbredelse

Slekten er utbredt i Indonesia (de små Sundaøyene) og på Filippinene.
Det Kongelige Danske Videnskabernes Selskab

Det Kongelige Danske Videnskabernes Selskab er et dansk forskningsakademi. I Danmark oftest omtalt som Videnskabernes Selskab. Organisasjonen ble stiftet 13. november 1742 for å fremme vitenskap og teknologi. 11. januar 1743 blev selskapet sikret kongelig beskyttelse og hovedformålet ble i anledningen beskrevet som utforskning av Danmarks og Norges historie, geografi og språk. Flere forskningsfelter ble senere lagt til.
Siden 1745 har selskapet utgitt en rekke publikasjoner innenfor naturvitenskap og humaniora. I årene 1763–1843 kartla selskapet ved kongelig reskript af 26. juni 1761 Danmark og hertugdømmenne Slesvig-Holsten, noe som skapte det første egentlige topografiske kart over områdene. De opprinnelige kartet blev tegnet i størrelsesforholdet 1:20.000, men de utgitte kart var i målestokk 1:120.000. Et annet av selskapets prosjekter var Dansk Ordbog, som utkom 1793–1905 i åtte bind.
Selskapet bestyrer dessuten en rekke forskningsfond og legater og utpeker ledelsen for Carlsbergfondet blant sine medlemmer. Organisasjonen har også utlyst en rekke prisoppgaver.
Mimischnia

Levevis

Disse billene har larver som lever i død ved.

Utbredelse

Arten lever på Bioko og i Kamerun.
Norges Benkeskytterforbund

BR50

Internasjonal WBSF-klasse for benkeskyting skutt på 50 meter. Klassen er delt inn i Heavy Varmint Kal. 22 (HV/.22) og Sportsrifle (Sporter).

Light Varmint

Internasjonal WBSF-klasse for benkeskyting skutt på 100 og 200 yards/meter. Totalvekten på riflen kan ikke overstige 4,76 kg.

Heavy Varmint

Internasjonal WBSF-klasse for benkeskyting skutt på 100, 200 og 300 yards/meter. Riflens totalvekt kan ikke overstige 6,12 kg.

Jeger

Jeger er en internasjonal IBS-klasse for benkeskyting tilpasset typiske jaktvåpen.

Sporter

Sporter er en nasjonal klasse for benkeskyting hvor man kan delta med DFS-våpen.

Unlimited (UNL)

500 UNL er en nasjonal klasse som skytes fra benk eller i liggende stilling på 500 meter. Som regel skytes disiplinen liggende. Det er fri vekt på våpenet, fri forstørrelse på kikkert, fri avtrekksvekt, og tillatt med munningsbrems eller lyddemper. Ammunisjon må mates for hånd med ett og ett skudd. Øvre tillatte kaliber er .40" (10 mm).
Virvelstrøm

Virvelstrøm er elektriske strømmer som oppstår ved elektromagnetisk induksjon i elektrisk ledende stoff som beveger seg i et magnetfelt. Virvelstrømmer i jernkjernene i elektriske maskiner og transformatorer fører til betydelige energitap. Tapet kan reduseres ved å lage jernkjernen av tynne, isolerte blikkplater.
Remelaini

Utseende

Middelsstore stjertvinger, vingene er litt kantete med lange stjerter på bakvingen. Oversiden er mørk med metallisk skinn, undersiden er brunlig eller sølvgrå.

Utbredelse

Gruppen er utbredt i Sørøst-Asia.
Quirinus

Quirinus er i henhold til romersk mytologi en av de eldste gudene i Roma og Romerriket. Under keiser Augustus var Quirinus også et epitet (tilnavn) for guden Janus som Janus Quirinus.
Hans navn er avledet fra Quiris i betydning spyd. I den eldste romerske kunsten ble han portrettert som en mann med skjegg i religiøs og militær klesdrakt, men i senere romersk trosforestillinger ble han bortimot aldri avbildet. Han ble ofte assosiert med planten myrte. Hans festival var Quirinalia, som ble holdt den 17. februar.

Historie

Quirinus var opprinnelig en krigsgud hos sabinere, i oldtiden et av italiske folk og hørte til den umbriske gren. Sabinere hadde en bosetning ikke langt fra det området som til sist ble Roma, og de reiste et alter for Quirinus på Collis Quirinalis, det vil si Quirinalhøyden — en av de syv høyder i Roma. Da romerne bosatte seg her overtok de den religiøse kulten om Quirinus og absorberte den inn i sitt eget trosforestillinger. Dette skjedde før romerne ble påvirket av innflytelse fra grekere og gresk mytologi. Ved slutten av den første århundret f.Kr. var Quirinus betraktet som den guddommeliggjorte Romulus.
Quirinus ble snart en betydningsfull gud for den romersk stat og ble inkludert i den tidligste forstadium av kapitoltriaden sammen med Mars (den gang jordbruksgud) og Jupiter. Varro skev at Capitolium Vetus var en tidligere kult som lå på Quirinalhøyden, som dyrket Jupiter, Juno og Minerva, blant dem som poeten Marcus Valerius Martialis gjør et skille mellom «gamle Jupiter» og den «nye».
I senere tid ble imidlertid Quirinus stadig mindre og mindre viktig, og til sist mistet han sin posisjon til den senere og mer kjente kapitoltriaden bestående av Jupiter, Juno og Minerva, og hvor de siste to overtok hans og Mars' posisjon. Ytterligere senere begynte romerne å drive vekk fra et statlig trossystem til fordel for en mer personlig bestående av mystiske kulter som de bestående av Bacchus, Kybele og Isis. I Quirinus' siste stadium ble han dyrket bortimot utelukkende av hans flamen (prester), Flamen Quirinalis, som dog forble blant de patrisiske flamines maiores, «de større prestene», som faktisk ble satt foran Pontifex Maximus i rang.

Arv

Selv århundret etter at Romerriket hadde falt ble Quirinalhøyden i Roma, opprinnelig oppkalt etter den guddommelige Romulus, fortsatt assosiert med makt. Dette stedet ble valgt som setet for det kongelige hus etter at Savoie hadde erobret Roma og ble senere boligen til presidentene av Republikken Italia.
Militærøvelse

Militærøvelse (engelsk: military exercise eller war game) er innsats av militære ressurser til trening for militære operasjoner. Øvelser gjennomføres enten for å utforske effektene av krigføring eller for å prøve ut ulike strategier uten virkelige kamper. Øvelser i det 20. århundre har ofte blitt identifisert med et unikt kodenavn på samme måte som militære operasjoner.
Under militærøvelser trener de militære styrkene på å håndtere eventuelle interne og eksterne trusler, som for eksempel krig og terrorisme. En slik øvelse kan gjennomføres av en enkelt forsvarsgren tilhørende et nasjonalt forsvar, ulike styrker fra flere forsvarsgrener eller av flere land i samarbeid, i noen tilfeller på tvers av landegrensene. Det at flere land gjennomfører en felles militærøvelse blir ofte sett på som et ledd i å skape fred og forståelse mellom landene.

Feltøvelser

Den vanligste typen militærøvelser er såkalte feltøvelser eller fullskala øvelser av militære manøvrer som trening for krig. Dette er militærøvelser som finner sted i fredstid med hærstyrker i terrenget. Historiske navn på feltøvelser i Samveldet av nasjoner inkluderer «ordninger». I en feltøvelse blir de to sidene i et simulert slag vanligvis kalt «blå» og «rød» for å unngå navngiving av en bestemt motstander.

Simuleringer

Andre typer øvelser er TEWT (Tactical Exercise Without Troops). Denne typen øvelse (i de senere år støttet av datasimulering) lar kommandanter manipulere modeller gjennom mulige scenarier i militær planlegging. Dette kalles også krigssimulering eller i noen tilfeller en virtuell slagmark, samt i senere tid blitt beskrevet som «krigsspill» (war games). Selv om "krigsspill" i dag brukes oftere for å referere til rekreasjonell spilling ved bruk av enten et spillebrett med fysiske brikker for å representere enheter eller miniatyrer. Det kan også vise til en sjanger av videospill. Slike eksempler på moderne krigsspill inkluderer DARWARS, et «serious game» utviklet siden 2003 av US DARPA med BBN Technologies. Sistnevnte er en forsvarsentrepenør som var involvert i utviklingen av pakkesvitsjing som ble brukt til ARPANET, og utviklet det første datamodemet i 1963.
Krigsspill ble dermed gradvis forbedret, men ifølge Manuel de Landa sliter det fortsatt av systemisk bias ved konflikt mot samarbeidende atferd. Terninger, som var en rasjonell måte å representere Chaos på, ble av prøysserne erstattet av tabeller med rekkevidde for artilleri, og deretter av en evaluering av ethvert våpens dødelighet osv.
Dyenmonus

Levevis

Larvene lever vanligvis i stammene på storvokste urter.

Utbredelse

Arten er vidt utbredt i Afrika.
Grotten

Grotten regnes som Norges første sveitserhus, og er reist av dikteren og samfunnsaktivisten Henrik Wergeland som bodde der fra 17. mai 1841 til 15. april 1845. Huset er tegnet av Wergeland selv, i et visst samarbeid med slottsarkitekt Linstow. Det enkle huset ligger vakkert til på en fjellknaus i utkanten av Slottsparken i Oslo med adresse Wergelandsveien 2. Da det kom opp på nyåret 1841, lå det 'på landet', et godt stykke utenfor det som den gang var byen. Byen, nærmere bestemt Christian IVs by, var det området som i dag kalles Kvadraturen.
Bygningen er et laftet og panelt tømmerhus. Tomta var opprinnelig del av den åpne Bymarken. Wergeland kjøpte den i januar 1841 og fikk bygd huset ved hjelp av bygningsfolk som hans far, Nicolai Wergeland, skaffet fra Eidsvoll. Huset var klart til innflytting 17. mai 1841, som ble en festdag for Henrik Wergeland og hans unge hustru, Amalie Sofie. Da et svalepar snart tok bolig under takskjegget på uthuset, diktet Wergeland «Omen accipio», ("jeg tar varsel"). Diktet begynner med ordene «Nu blev mit Hus velsignet / en Svale fløi derind»
Området kaltes Grønnebergløkken, og skrenten som eiendommen nå har navn etter kaltes Skredderkneika. Her var det blitt tatt ut brolegningsstein (diabas eller grønnstein) til byens gater og til Slottsplassen, og det hadde skapt den dype kløften. I stedet for å fylle den igjen, bygde Wergeland en portal og en terrasse over, slik at det virkelig ble en grotte. Wergeland var en habil tegner, og tegnet selv huset, men skal ha fått noe hjelp av sin venn, slottsarkitekt Linstow. Huset er, sammen med vaktbygningen ved Slottet og Linstows eget hus i Wergelandsveien 15, blant de første eksemplene på «Den nye træstil» som etterhvert fikk navnet sveitserstil. Men Linstows hus ble revet i 1955 for å gi plass til Lektorenes Hus. Sveitserstilen ble senere mer utbrodert enn den var på Wergelands tid, med flerfargede vindusglass og dekorative utskjæringer.
Wergeland brukte grotten under huset som utstillingssted for alle mulig rariteter som han samlet på. Blant annet sto det en globus der, og en figur som skulle forestille en astronom. I dag står det en byste av Wergeland i grotten under huset, som er åpen for publikum 17. mai.

Statens æresbolig

Siden 1922 har Grotten vært statens æresbolig for fortjente kunstnere, og tre av 1900-tallets  kjente norske kunstnere har bodd der. Det var snakk om å gjøre det om til både barnehage og Wergelands-museum i årene etter 1978, men det ble beholdt som æresbolig for kunstnere og rehabilitert.
Joralf Gjerstad

Liv og virke

Gjerstad forteller at han alt som barn skjønte at han hadde evner utenom det vanlige. Han sier at det gikk synskhet i slekten hans og denne evnen til å se var sterk hos ham selv. I tillegg hevder han å kunne kurere folk. Han forteller videre at han lenge prøvde å skyve bort evnene som tidvis var tunge å leve med. Men som 21-årig soldat i Tysklandsbrigaden ble han spådd av en eldre kvinne han tilfeldig møtte at han ville bli kjent over hele Norge gjennom å hjelpe folk.
Siden har han behandlet tusenvis av mennesker gjennom femti år – og angivelig helbredet mange av dem med sine varme hender og diagnostiserende synskhet.
Gjerstad har avslått å la seg teste av «vitenskapsfolk eller annen ekspertise». Hans påståtte evner er derfor ikke påvist utover anekdoter om helbredelser og spådommer. Til tross for at det er anslått at han har behandlet 50 000 personer er det få registrerte tilbakemeldinger på ham i NAFKAMs register for eksepsjonelle sykdomsforløp. Gjennomganger av hans spådommer har vist at han ikke treffer bedre enn hva man kunne forvente av ren gjetning. Norske forskere er skeptisk til ham og til den ukritiske responsen i norsk medier. Den amerikanske skeptikeren James Randi tilbød Gjerstad en million dollar premie hvis han kunne demonstrere sine evner under kontrollerte forhold.
En rekke kjente personer har søkt hjelp hos Gjerstad, blant annet skal Petter Northug ha søkt hjelp hos ham per telefon under Tour de Ski i 2009. Bjarne Håkon Hanssen fikk samme år kritikk fordi han som helseminister uttalte at Snåsamannen hadde kurert hans sønn for kolikk i 1997.
Joralf Gjerstad har mottatt Kongens fortjenstmedalje i sølv. Han ble i 2006 utnevnt til årets trønder av NRK Trøndelag.
Høsten samme år sendte NRK en egenprodusent dokumentarfilm om ham med tittelen Kjenner du varmen?. Høsten 2008 utgav Ingar Sletten Kolloen biografien Snåsamannen. Boka ble en bestselger etter få uker, og førte til at Gjerstad ble kjent utenfor Trøndelag. I 2012 kom en bok som går kritisk gjennom hans virke: Profeten fra Snåsa av Ronnie Johanson. Denne konkluderer med at han ikke er synsk, men at resultater er bare kroppens selvhelbredende evner, placeboeffekt.
I januar 2016 hadde Margreth Olins dokumentarfilm Mannen fra Snåsa premiere. Ifølge økonomitidsskriftet Kapital, har forlag, bokhandlere, forfattere, regissører, filmselskap og kinoer hatt en omsetning på 120 millioner kroner knyttet til merkevaren Snåsamannen.

Gjerstadhuset

Gjerstads barndomshjem - Gjerstadhuset ble offisielt åpnet for publikum den 23. juni 2012.
Parhalimedon kyhursti

Utbredelse

Arten finnes i havet nordøst for Australia og sør for Ny-Guinea.
Peter Bubresko

Annet

Bubresko jobbet tidligere som promosjef i Norges største plateselskap Universal Music. Han er journalistutdannet ved Cardiff University i Wales og har også studert sosialantropologi ved Universitetet i Oslo.
Øst-Friesland

Øst-Frisland (tysk: Ostfriesland, plattysk: Oostfreesland) er et område i delstaten Niedersachsen, som består av fylkene (Kreise) Aurich, Wittmund, Leer og byen (Kreisfreie Stadt) Emden.
De fleste østfrisere snakker i dag høytysk og nedertysk. Kun friserne i Saterland, cirka 2000, snakker fortsatt frisisk.
Det finnes også frisere i det nederlandske Friesland og i Nord-Friesland syd for den dansk-tyske grensen. Friserne i Øst-Friesland, både de tysktalende og de saterfrisisktalende, har interkulturelle kontakter med den frisiske minoriteten i Nederland og Nord-Friesland.
I 1955 underskrev frisere fra Friesland i Nederland, Øst-Friesland og Nord-Friesland deres egen grundlov, Friesisches Manifest, ved Upstalsboom utenfor hovedbyen Aurich.
Det finnes tospråklige byskilter (høytysk og plattysk) flere steder i Øst-Friesland, bl.a. i Aurich og Saterland.
Closed Circuit

Sammendrag

Filmen åpner med et overfylt marked i London, som blir ødelagt i et terror-angrep. Farroukh Erdogan blir arrestert som hovedmistenkt bak angrepet. To påståtte medsammensvorne blir drep, når politiet skal pågripe dem. Advokat Martin Rose og Claudia Simmons-Howe blir valgt av den britiske justisministeren for å representere Farroukh i en rettssak etter at den forrige advokaten hans falt ned fra et tak. Martin og Claudia har hatt en hemmelig affære, som Martin`s kone og deres sønn er klar over. Claudia blir voktet av MI5-agent Nazrul Sharma, og får lese en del hemmeligstemplet informasjon. 
Martin får assistanse fra venn og advokat Devlin. Farroukh nekter å snakke med advokatene, og hans familie uttaler at han er skyldig. Martin og Claudia oppdager at de blir overvåket. Martin oppdager at Farroukh var hemmelig MI5-agent, som etterforsket en terrorcelle i London. Det blir aldri avslørt om Farroukh svek MI5, eller om terroristene fant ut hvem han egentlig var. Men terror-angrepet ble ved et uhell finansiert av MI5, og de er villige til å drepe for å holde dette hemmelig. Farroukh og hans familie innrømmer skyld, for å unngå å bli drept. 
En fremtredende amerikansk journalist, Joanna Reece, forsøker å komme nærme Martin for å få informasjon om saken. Hun blir på mystisk vis drept. En dag Claudia kommer hjem, prøver en leiemorder å drepe henne, men hun klarer å komme seg unna. Farroukh`s sønn innser han kommer til å bli drept, og stikker av. Det blir avslørt av Devlin samarbeider med MI5. Farroukh blir drept i fengsel, i noe som ser ut som selvmord. Filmen avsluttes med at hele konspirasjonen til slutt blir avslørt for offentligheten.
Pilonidalcyste

Pilonidalcyste, også kalt sakralcyste på fagspråket (på folkemunne ofte kalt «tvilling» eller «kong»), er en betennelse som starter i talgkjertelen til et hår i midtlinjen der ryggen går over i «rompesprekken». Med tiden danner det seg en byll i dette området. Det er ikke en uvanlig tilstand, og forekommer hyppigst i alderen 15-30 år, og den er betydelig mer vanlig blant menn enn kvinner.
Daichi Matsuyama

Karriere

Daichi Matsuyama startet sin profesjonelle karriere i Bellmare Hiratsuka i 1993. Han har også spilt for Consadole Sapporo.